Document ID: /roh_data/filtered/fineweb-2-filterrobots_roh.jsonl.gz/71259

Ils emprims dus onns n'èn betg stads simpels. Sco emprim la midada da la scola cun seser l'entir di sin currer enturn sin ils bajetgs – il corp ha sentì ch'i ha dà ina midada.
Lura las bleras reacziuns negativas envers ella sco electricista, cunzunt d'umens pli vegls. Els han manegià, ch'ina dunna na po betg far questa lavur. «Suenter avair fatg ella, eran ils umens dentant tuttina cuntents, di Elena Depuoz en il profil dad RTR. Sco dunna ston ins mussar bler dapli ch'in um», di Elena Depuoz en il «Profil» da RTR.
Tut auter dentant las dunnas pli veglias, lezzas avevan plaschair ch'ina dunna giuvna lavura sco electricista.
La digitalisaziun va bler memia spert
«Ozendi na pon ins strusch parcar l'auto senza telefonin perquai ch'ins na po betg pli pajar cun raps bluts. Quai è tut bun ed endretg, ma i dovra anc adina omaduas pussaivladads», di Elena Depuoz – ch'ha lavurà sezza per ina firma da rait da communicaziun.
Mes ami è bainprest mes schef
Elena Depuoz cumenza en paucs dis tar la fatschenta da ses ami – sco maun dretg u era maun sanester. E lez ha pir gist il cumenzament da l'onn cumprà questa firma, che fa installaziuns electricas.